**XOGANDO**

**ÁS**

**AGACHADAS**

**NO**

**CAMIÑO**

Autoras: Khadija Lambadoual Errifai, Xulia Maroño Rodríguez e Andrea Recarey Fernández.

Intérpretes: Khadija Lambadoual Errifai, Xulia Maroño Rodríguez e Andrea Recarey Fernández.

(Rodolfo, Lorena e María atópanse nas pallozas do Cebreiro a unha hora preto das nove da noite ; é primavera)

* Rodolfo: (Mirando o ceo) Vaia! Xa está preto o empardecer!
* Lorena: (Mirando tamén o ceo e asentindo coa cabeza) Teremos que durmir nalgún lugar!
* María: (Sinalando a pantalla) Pois xa que estamos nestas pallozas... podemos aproveitalas...
* Rodolfo: (Mirando para a palloza e acarñando a cabeza de María) Tes razón miña rula, durmiremos aquí!
* María: (Exclama enfadada) Poi seu quero durmir xa! Estou farta de tanto camiñar!
* Lorena: (Collendo a María polos ombros) Nós aínda quedaremos un anaco espertos pero ti descansa, María.

(María déitase e Lorena e Rodolfo danlle un bico de boas noites á vez que a arroupan)

* Rodolfo: (Séntase na súa “cama” e dille a Lorena) (Triste) Parece que a idea de viaxe familiar non está funcionando...
* Lorena: (Desanimada) Xa... a rapaza non o está pasando ben, non para de queixarse.
* Rodolfo: (Suspirando) Tés razón; temos que facer algo para que o pase mellor, pero que?
* Lorena: (Encollendo os ombros) Xa o falaremos mañá, agora vou saír a despexar a mente e tomar o aire un anaco

(Xirase cara a porta e volve virar cara Rodolfo. Faille un aceno coa cabeza sinalando cara fóra)

* Lorena: Non vés?
* Rodolfo: (Levantándose e dicindo con ton resignado) De acordo, vou contigo.

(Saen da palloza, xusto ao outro lado da porta) (Os dous saen pola esquerda facendo como que miran cara os dous lados observando as vista nocturnas)

* Lorena: (Mirando ao redor) Este lugar ten unhas marabillosas vistas; aínda que xa haxa pouca luz.

(María esperta e mira ao seu redor reparando en que non están os seus pais)

* María: (Moi triste e desanimada, case a piques de chorar) Semella que foron a fóra, non lles interesa se eu estou ben ou mal. (Enfadada) Agora van ver!, gastareilles unha broma, eles asustaranse e prestaranme máis atención. (Con xesto pícaro e rindo) Ademais, gozarei moito preocupándoos por non me facer caso!. Espero non quedar durmida...; (apresurándose a deitarse) parece que xa veñen por aí (Agóchase baixo unha manta e queda durmida)

(Entran Rodolfo e Lorena)

* Lorena: (Con moita angustia) María! Non está na súa cama! María! (Busca coa vista a María)
* Rodolfo: (Con preocupación) Que pasou? É que non a atopas? (El tamén a busca coa vista)
* Lorena: (Fala cara o aire e con angustia) Non, no,... pois...xa que non aparece...teremos que marchar das pallozas...e...avisar á policía...
* Rodolfo: (Volve berrar cara o aire) Última oportunidade! María non te agoches!
* Lorena: (Suplica Lorena) Por favor, non é momento de xogar ás agachadas
* Rodolfo: (Olla cara unha manta que sobe e baixa) Espera...semella que esa manta se move...

(Rodolfo achégase e Lorena pon cara de asombro; Rodolfo levanta a manta de golpe e María esperta)

* Lorena: (Sorpréndese moito) María! Pero que fas aí?
* María: (Con voz de pena e coa vista baixa polo sentimento de culpa) Síntoo...é que como non me prestabades atención...decidín agocharme para gastarvos unha broma...pero quedei durmida.
* Lorena: (Achegándose a ela e acarñándolle a cabeza) Xa sabes que se te sentes mal por calquera cousa podes dicírnolo.
* María: (Coa vista baixa aínda) Si, pero é que o estabades pasando tan ben que eu non quería arruinalo todo, aínda que... creo que o conseguín.
* Rodolfo: (Achégase a María e dálle unha aperta comprensiva) Grazas por tentar que o pasáramos ben, pero nós tamén sabemos que ti non estás gozando da viaxe. Así que imos procurar que te divirtas. Hai algo que che gustaría facer durante o camiño de Santiago?
* Lorena: (Asentindo coa cabeza para corroborar o dito por Rodolfo e poñéndolle unha man enriba da cabeza) É certo, se queres facer algo en especial...
* María: (Erguendo a vista, poñendo un xesto moi alegre e con voz de mimo) Pois... a verdade é que me gustaría facer o camiño a cabalo! (Sorrí)
* Lorena: (Movendo a cabeza arriba e abaixo en sinal de asentimento) Eu tamén o pensei, e a verdade é que podería ser unha boa experiencia...(Mira a Rodolfo)
* Rodolfo: (Con determinación De acordo! E agora..., a descansar! Mañá iremos por uns cabalos fortes que resistan todo o camiño até Santiago.
* María: (Emocionada) Agora si que imos rematar o camiño de Santiago como unha verdadeira familia!

(Os tres marchan do escenario da man)